

Obstarávateľ: MH Teplárenský holding, a.s., Turbínová 3, 831 04 Bratislava

SÚŤAŽNÉ PODKLADY

**Predmet zákazky: „****Realizačný projekt - Ohrev plynu pre HK“**

Martin, 10/2024

**ČASŤ 1 - VŠEOBECNÉ INFORMÁCIE**

1. **Identifikácia obstarávateľa**

Názov a sídlo:

MH Teplárenský holding, a.s., Turbínová 3, 831 04 Bratislava – mestská časť Nové Mesto (ďalej aj len MHTH)

IČO: 36 211 541

1. **Predmet zákazky**

Predmetom zákazky bude spracovanie projektu pre realizáciu diela„Ohrev plynu pre HK“.

Podrobnejšie vymedzenie predmetu zákazky tvorí časť 3 - Opis predmetu zákazky.

1. **Typ zmluvy**

Výsledkom obstarávania bude uzatvorenie objednávky s VOP MHTH.

Podrobné vymedzenie zmluvných podmienok tvorí samostatnú časť 5 - Obchodné podmienky.

1. **Miesto a termín realizácie predmetu zákazky**

Miesto realizácie: MH Teplárenský holding, a.s. závod Martin, Robotnícka 17, 036 80 Martin

Termín realizácie: obdobie 11-12/2024

1. **Obhliadka miesta realizácie zákazky**

Pre získanie všetkých informácií, potrebných na prípravu a spracovanie ponuky je obhliadka miesta realizácie zákazky povinná. Účastníci, ktorí prejavia záujem o vykonanie ohliadky miesta realizácie zákazky, dostanú informácie u zodpovednej osoby obstarávateľa – Ing. Rastislav Košút, +421 907 338 876, [rastislav.kosut@mhth.sk](mailto:rastislav.kosut@mhth.sk)

1. **Vysvetľovanie a doplnenie súťažných podkladov**

V prípade potreby objasniť súťažné podklady, poskytovanie vysvetlení a iné dorozumievanie medzi obstarávateľom a účastníkmi, sa bude uskutočňovať písomnou formou – elektronicky prostredníctvom modulu „Zapečatené ponuky“.

Za včas doručenú požiadavku účastníka o vysvetlenie súťažných podkladov sa považuje požiadavka doručená v písomnej forme najneskôr 3 dni pred uplynutím lehoty na predkladanie ponúk.

Ak je to nevyhnutné, obstarávateľ môže doplniť informácie uvedené v súťažných podkladoch, ktoré oznámi súčasne všetkým účastníkom najneskôr 2 dni pred lehotou na predkladanie ponúk.

1. **Obsah ponuky**

Ponuka predložená účastníkom musí obsahovať nasledovné doklady a dokumenty preukazujúce splnenie podmienok účasti a požiadaviek obstarávateľa v súťaži:

* 1. doklad o oprávnení podnikať, respektíve doklad o zapísaní v profesijnom zozname vedenom profesijnou organizáciou. V predmete podnikania musí byť zapísaný predmet podnikania oprávňujúci účastníka poskytovať požadovaný predmet zákazky,
  2. minimálne dve referencie o úspešne realizovaných zákazkách, predmetom ktorých boli obdobné dodávky a práce ako sú požadované v tomto obstarávaní, za obdobie posledných 10 rokov, s hodnotou každej zákazky minimálne 5 000 EUR bez DPH

Požadované referencie budú obsahovať:

* + obchodné meno a sídlo odberateľa,
  + stručný opis predmetu zákazky,
  + celkový finančný objem v € bez DPH
  + rok realizácie (lehota realizácie),
  + meno a priezvisko, telefónne číslo a email kontaktnej oprávnenej osoby odberateľa, u súhlas s obchodnými podmienkami uvedenými v časti 5 týchto súťažných podkladov.
  1. súhlas s obchodnými podmienkami uvedenými v časti 5 týchto súťažných podkladov
  2. oprávnenia vydávané SKSI A2 resp. I4

**Účastník predloží požadované doklady elektronicky v systéme PROeBIZ.**

1. **Predloženie ponuky**

Účastník môže predložiť iba jednu ponuku. Účastníkom sa nepovoľuje predložiť variantné riešenie. Ak súčasťou ponuky bude aj variantné riešenie, toto nebude brané do úvahy.

Účastník predkladá ponuku elektronicky v module „Zapečatené ponuky“. V prípade ak účastník predloží ponuky iným spôsobom (napríklad poštovou zásielkou, osobne, e-mailom), nebude sa na jeho ponuku prihliadať.

1. **Termín predkladania ponúk**

Lehota na predkladanie ponúk: **6.11.2024, 17:00 hod**.

1. **Doplnenie, zmena a odvolanie ponuky**

Účastník môže predloženú ponuku dodatočne doplniť, zmeniť alebo odvolať do uplynutia lehoty podľa bodu 9.

1. **Preskúmanie ponúk**

Obstarávateľ preskúma, či všetky ponuky spĺňajú požiadavky obstarávateľa a rozhodne, či ponuka:

* obsahuje všetky náležitosti určené v bode 7 tejto časti súťažných podkladov,
* zodpovedá ďalším pokynom a náležitostiam uvedeným v týchto súťažných podkladoch a vo výzve k súťaži.

Platnou ponukou je ponuka, ktorá vyhovuje všetkým požiadavkám a špecifikáciám podľa týchto súťažných podkladov a výzvy k súťaži a zároveň neobsahuje žiadne obmedzenia alebo výhrady, ktoré sú v rozpore s uvedenými požiadavkami. Ostatné ponuky budú zo súťaže vylúčené.

Účastníkovi, ktorý nesplní podmienky účasti príp. požiadavky obstarávateľa, obstarávateľ zašle elektronicky prostredníctvom modulu „Zapečatené ponuky“ oznámenie o vylúčení, s uvedením dôvodov vylúčenia ponuky.

Účastníkovi, ktorý splnil podmienky účasti a požiadavky obstarávateľa a nebol vylúčený, zašle elektronicky prostredníctvom modulu „Zapečatené ponuky“ obstarávateľ výzvu na účasť v elektronickej aukcii a pravidlá priebehu elektronickej aukcie (v prípade rozhodnutia o ďalšom pokračovaní súťaže).

1. **Vysvetľovanie ponúk**

Obstarávateľ môže požiadať elektronicky prostredníctvom modulu „Zapečatené ponuky“ účastníkov o písomné vysvetlenie ponúk. Nesmie však vyzývať ani prijať ponuku účastníka na zmenu, ktorou by sa ponuka zvýhodnila.

Obstarávateľ vylúči ponuku účastníka z procesu vyhodnocovania:

* ak neuzná vysvetlenie návrhu ceny alebo vysvetlenie ponuky za dostatočné alebo
* ak účastník neposkytne vysvetlenie návrhu ceny alebo vysvetlenie ponuky v lehote určenej obstarávateľom.

Účastník bude upovedomený o vylúčení jeho ponuky s uvedením dôvodu vylúčenia elektronicky prostredníctvom modulu „Zapečatené ponuky“.

1. **Vyhodnotenie ponúk**

Obstarávateľ hodnotí tie ponuky, ktoré neboli podľa bodu 11 a 12 zo súťaže vylúčené.

Pri vyhodnocovaní ponúk postupuje Obstarávateľ len podľa kritéria na vyhodnotenie ponúk súťaže a spôsobom určeným v časti 2. Kritérium na vyhodnotenie ponúk.

1. **Platnosť ponuky**

Lehota viazanosti ponúk je stanovená do 31.12.2024.

1. **Práva obstarávateľa**

Obstarávateľ si vyhradzuje právo:

* v priebehu súťažnej lehoty zmeniť, spresniť, alebo doplniť podmienky zadania, a to písomne vo vzťahu k všetkým účastníkom rovnako,
* súťaž zrušiť,
* odmietnuť všetky ponuky a neuzavrieť zmluvu so žiadnym z účastníkov,
* ďalej rokovať s účastníkmi o ponukovej cene a ďalších podmienkach ponuky,
* ponuky vyhodnocovať v ďalších kolách; **aj formou e-aukcie**.

**ČASŤ 2 – KRITÉRIA NA VYHODNOTENIE PONÚK**

Komisia na vyhodnotenie ponúk porovná a vyhodnotí iba tie ponuky, ktoré sa pre účely týchto súťažných podkladov nepovažujú za neplatné.

Jediným kritériom na vyhodnotenie ponúk je najnižšia cena za dodanie predmetu obstarávania vyjadrená v eurách, s uvedením ceny bez DPH, vypočítaná podľa časti 4 - Spôsob určenia ceny. Poradie účastníkov sa určí porovnaním výšky navrhnutých ponukových cien. Úspešný bude ten účastník, ktorý požaduje za dodanie predmetu obstarávania najnižšiu cenu.

**ČASŤ 3 - OPIS PREDMETU ZÁKAZKY**

Stredotlaké potrubie plynu slúži pre prívod plynu k jednotlivým spotrebičom – horúcovodné kotly, parný kotol K4, vyvíjače pary Anfra.

STL rozvod plynu kotolňu začína na výstupe z RS – úsek od výstupného uzáveru RS (uzáver je súčasťou strojnej časti RS), DN400 PN16, uzatváracia armatúra Ballomax, trasa A, cez napojenie na potrubie stúpajúce zo zeme nad miestnu komunikáciu redukované na DN 350 PN16. Potrubie pokračuje po potrubnom moste k objektu horúcovodnej kotolne, kde sa rozdeľuje pre napájanie 4 ks horúcovodných kotlov (rieši samostatný projekt) a pre výrobný blok v II. etape.

Potrubie oddelené elektrickým posúvačom DN 400 PN16 stúpa cca 5 m na most č. 3. Následne je vedený mostom č. 2 k výrobnému bloku. Odvodňovač umiestnený ma moste č. 2.

Rozvod plynu pre horúcovodnú kotolňu začína na existujúcom potrubnom moste v blízkosti stĺpovej rady „A“, ktorá je súčasťou objektu strojovne obehových čerpadiel. Potrubie zemného plynu sa napája na existujúce potrubie DN350/PN25 redukciou DN350/DN300. Tesne za redukciou potrubia – mimo objektu kotolne, je situovaný hlavný uzáver plynu ( ďalej len HUP) s elektro armatúrou s možnosťou ručného uzatvárania, plynový filter, bezpečnostná uzatváracia klapka a ručná uzatváracia klapka. HUP označený v zmysle STN. Ovládanie HUP je z miesta i diaľkovo z tepelnej dozorne. Plynové potrubie s dimenziou DN300 vstupuje do objektu strojovne obehových čerpadiel a je vedené nad plošinou + 4,00 m.

Potrubie hlavného prívodu plynu z podlažia + 4,00 m v strojovni obehových čerpadiel stúpa v kotolni a pri stĺpovej rade „C“ klesá na kótu cca 2,5 m. Z tejto kóty hlavného plynovodu pre kotolňu sú vedené odbočky plynu s dimenziou DN100 pre jednotlivé kotlové jednotky HK1 – HK4. V rámci dodávky kotlov je aj hlavná doregulačná rada vybavená potrebnými zabezpečovacími a uzatváracími armatúrami – schéma zemný plyn, spaliny. Každá plynová rada začína uzatváracou armatúrou, za ktorou je osadený filter, plynomer a regulátor tlaku plynu s uzáverom pri nulovom prietoku s poistným uzatváracím ventilom a poistným odpúšťacím ventilom.

Pre identifikáciu unikajúceho plynu sú umiestnené snímače CH4 nad každým horákom, nad doregulačnými radami jednotlivých kotlov a nad kotlami.

Priestory kotolne/strojovne čerpadiel obehovej vody sú v objekte horúcovodnej kotolne, oddelené stenou, na krajoch priechodzie. Vetranie je prirodzené, vetracími otvormi, oknami, + pri nábehu kotlov je zabezpečené pretlakové vetranie pomocou vzduchotechnických jednotiek.

Prívodné potrubie zemného plynu od napojovacieho bodu až po napojenie na plynové rady pred jednotlivými kotlami HK1-HK4 je riešené na tieto parametre:

Zdroj plynu Regulačná stanica závod MT, prívodné potrubie DN 400, 100 kPa, cca 400 m – nie je predmetom tohto projektu

Prevádzkový tlak plynu 0,1 MPa(g)

Prietok ZP **max. 6 204 m3/h** (max. odber pre 1 kotol – 1 551 m3/h)

tlak plynu pred regulátorom plynu v plynovej rade horáka – 93,83 kPa (0,093 MPa)

tlak plynu za regulátorom v plynovej rade horáka – 16,86 kPa (0,016 MPa)

Normovaná hustota plynu – 0,784 kg/m3

Regulačný rozsah horáka – 6,8

Teplota plynu + 15°C

STL vonkajší a vnútorný plynovod z potrubného mosta po jednotlivé kotlové jednotky HK1 – HK4

Druh plynu: zemný plyn

STL vonkajší, vnútorný plynovod - Bg

Prevádzkový tlak: 100 kPa

Svetlosť potrubia: DN 300, dĺžka 65,5 m

Materiál: oceľ akosti P235TR1

Spôsob vedenia: nad zemou

STL vnútorný plynovod – Bg – pre jednotlivé kotly

Prevádzkový tlak: 100 kPa

Svetlosť potrubia: DN 100, dĺžka 12,25 m

Materiál: oceľ akosti P235TR1

Spôsob vedenia: nad zemou

Horúcovodná kotolňa obsahuje **4 kusy horúcovodných kotlov** typu: Bosch Universal UT-H 14 400 x 20 bar / 150 °C

Typ horákov : WK mono-G80/2-A-ZM-NR, výkon tepelný je 14 887 kW, výrobca Max Weishaupt GmbH Nemecko, pracovné parametre pretlak 100 kPa a teplota 25 ºC, prietok plynu 1,551 tm3/hod.

**Predmet zákazky:**

* návrh – realizačný projekt (elektro + plyn) nového elektrického ohrevu plynu (spoločný) **pre 4 ks horúcovodných kotlov** v objekte horúcovodnej kotolne, vrátane posúdenia navrhovaného miesta zapojenia
* technická správa
* výkaz, výmer, rozpočet

**Minimálne požiadavky na dodávku:**

* Vypracovanie a odovzdanie dokumentácie pre realizáciu stavby vo vzťahu k dielu(ďalej len „**DRS**“) v jednotlivých technických, ekologických a ekonomických prvkoch v troch (3) vyhotoveniach v listinnej forme a v jednom vyhotovení v elektronickej editovateľnej forme .docx, .pdf., .dwg, .xlsx
* DRS musí byť vypracovaná najmenej vo vecnom rozsahu prislúchajúcom pre príslušný stupeň projektovej dokumentácie podľa aktuálneho Sadzobníka pre navrhovanie ponukových cien projektových prác a inžinierskych činností (UNIKA);
* Súčasťou DRS bude aj dodávateľom vypracovaný výkaz výmer v podrobnostiach DRS s ocenenými jednotlivými položkami v cenníku Cenkros, pre potreby obstarania realizácie predmetného diela
* Vypracovanie a odovzdanie konštrukčnej technickej dokumentácie alebo projektovej technickej dokumentácie a sprievodnej technickej dokumentácie vo vzťahu k vyhradeným technickým zariadeniam vrátane odborného stanoviska k dokumentácii, ak sa vyžaduje, podľa vyhlášky Ministerstva práce, sociálnych vecí a rodiny SR č. 508/2009 Z. z., ktorou sa ustanovujú podrobnosti na zaistenie bezpečnosti a ochrany zdravia pri práci s technickými zariadeniami tlakovými, zdvíhacími, elektrickými a plynovými a ktorou sa ustanovujú technické zariadenia, ktoré sa považujú za vyhradené technické zariadenia, v znení neskorších predpisov vrátane súhlasných stanovísk orgánov verejnej správy a revíznych správ v prípadoch stanovených všeobecne záväznými právnymi predpismi, všetko v troch (3) vyhotoveniach v listinnej forme a v jednom (1) vyhotovení v elektronickej forme;
* Minimálna odhadovaná teplota na vstupe do HK je  cca **– 3°C**
* **Požadovaná min. teplota pred horákom + 5°C**

**Minimálne kvalifikačné požiadavky na pracovníkov (doložené certifikátmi):**

* V zmysle SKSI A2resp I4

**Obstarávateľ (MH teplárenský holding a.s.) zabezpečí:**

* Vstupné bezpečnostné školenie
* Návrh miesta napojenia do systému plyn, elektro
* Návrh umiestnenia elektrického ohrevu plynu
* Dostupnú výkresovú dokumentáciu, štítkové údaje zariadení

**ČASŤ 4 - SPÔSOB URČENIA CENY**

Cena musí byť stanovená v zmysle zákona NR SR č. 18/1996 Z. z. o cenách v znení zákona č.196/2000 Z. z., vyhlášky MF SR č.87/1996 Z. z., ktorou sa vykonáva zákon NR SR č.18/1996 Z. z. o cenách v znení vyhlášky MF SR č. 375/1999 Z. z.

Účastníkom navrhovaná cena v ponuke bude uvedená v eurách bez DPH.

Účastník v ponuke predloží podrobnú kalkuláciu ponukovej ceny.

**ČASŤ 5 – OBCHODNÉ PODMIENKY**

Zmluvné podmienky realizácie predmetu zákazky sú podrobne stanovené v prílohe týchto súťažných podkladov - Všeobecné zmluvné podmienky pre nákup MHTH.

**ČASŤ 6 - PRÍLOHY**

príloha č. 1 - Čestné vyhlásenie účastníka

príloha č. 2 – VZP MHTH